turjo4nis/wikipedia-bn-dump-20250701 huggingface dataset:
লেক প্যালেস

লেক প্যালেস (পূর্বে জগ নিবাস হিসাবে পরিচিত) হল একটি বিলাসিতা হোটেল যার মধ্যে সাদা মার্বেল দেয়াল সমন্বিত ৮৩ খানা কক্ষ ও সুইটস আছে। ৪ একর জমির ওপর বিস্তারিত এই লেক প্যালেস টি ভারতের রাজস্থানের উদয়পুরে লেক পিছলার মধ্যে জগ নিবাস দ্বীপ এর উপর অবস্থিত। এই হোটেল টি তার অতিথিদের জন্য একটি স্পীড বোট এর সুবিধা প্রদান করে যার মাধ্যমে অতিথিদের শহর থেকে হোটেল অবধি যাতায়াত এর ব্যবস্থা করা হয়। কিছু বৈশিষ্ঠের জন্য এই হোটেল টিকে ভারতের এবং বিশ্বের সবচেয়ে রোমান্টিক হোটেল হিসাবে চিহ্নিত করা হয়েছে।

ইতিহাস

এই প্রাসাদ টি ১৭৪৩ থেকে ১৭৪৬ সালের মধ্যে মহারানা জগত সিংহ দ্বিতীয়র নেতৃত্যে তৈরী করা হয়েছিল যিনি মেবার এর রাজকীয় রাজবংশের ৬২ তম উত্তরাধিকারী ছিলেন। এটির নির্মাণ প্রথমে একটি রাজকীয় গ্রীষ্মকালীন প্রাসাদ হিসাবে তৈরী করা হয় এবং শুরুর দিকে এটাকে এটার প্রতিষ্ঠাতার নামের উপর জগ নিবাস বা জন নিবাস বলা হত।

এই প্রাসাদের একটি গুরুত্বপূর্ণ বিষয় হল যে এটি পূর্ব দিকে মুখ করে নির্মাণ করা হয়েছিল যাতে এখানকার অধিবাসীরা সকাল বেলা সূর্য দেবের পুজো করতে পারে| ধারাবাহিক ভাবে শাসকরা এই আশ্রয়স্থল কে তাদের গ্রীষ্মকালের থাকার জন্য ব্যবহার করতেন যখন তাদের রাজকীয় জমিদারদের দরবার বসত পিলার, ঝরনা এবং বাগান দিয়ে সাজানো আঙ্গিনায়।

প্রাসাদের উপরের রুম টি একটি নিখুঁত বৃত্তর আকারে বানানো যার ব্যাস প্রায় ২১ ফুট (৬.৪ মিটার) লম্বা। তার মেঝে, কালো এবং সাদা মার্বেল দিয়ে খচিত এবং দেয়াল গুলো বিভিন্ন রঙের পাথরের গম্বুজ এবং অসাধারণ করুকার্য দিয়ে সুসজ্জিত।

নবীকরণ

ভগবত সিংহ জগ নিবাস প্যালেস কে উদয়পুর এর প্রথম বিলাসিতা হোটেলে রূপান্তর করার সিদ্ধান্ত নেন। ডিডি কন্ট্রাক্টর নামক একজন আমেরিকান শিল্পী, এই হোটেল প্রকল্পের একজন নকশা পরামর্শক হয়ে ওঠে। ডিডি প্রাপ্ত সামগ্রী থেকে উদয়পুর এর নতুন মহারানা এবং এই প্রকল্প সম্পর্কে অনেক তথ্য পাওয়া যায়।

১৯৭১ সালে, তাজ হোটেলস রিসর্টস এন্ড পালাসেস, এই হোটেলের পরিচালনার দায়িত্ব গ্রহণ করেন এবং আরও ৭৫ টি কক্ষ যোগ করে এখানে। তাজ গ্রুপের জামশ্যদ ডি.এফ. লাম একটি প্রধান চরিত্র ছিলেন যিনি তার কাজ এবং অভিজ্ঞতার জোরে মূল সম্পত্তির নবীকরণ করে তাকে উচ্চ মানে নিয়ে যেতে সাহায্য করেন। তিনি এই হোটেলের প্রথম এবং সেই সময়ে ভারতের সর্বকনিষ্ঠ জেনারেল ম্যানেজার ছিলে।

এই নবীকরণ এর পর ২০০০ সালে আবার হোটেল টির নবায়ন করা হয়|

বিশেষ অতিথি
লেক প্যালেস হোটেল সর্বদা মানুষের মনোযোগ নিজের দিকে আকৃষ্ট করেছে এবং এটাকে এখন ভারতের এবং বিশ্বের সর্ব শ্রেষ্ঠ রোমান্টিক জায়গা হিসাবে গণ্য করা হয়। রাজকীয় আবাস এবং বিলাসিতা হোটেল হিসাবে, তাজ লেক প্যালেস অনেক বিশিষ্ট অথিতি দের আকৃষ্ট করেছে যেমন লর্ড কার্জন, ভিভিয়েন লে, রানী এলিজাবেথ, ইরানের শাহ, নেপাল এর রাজা ও ফার্স্ট লেডি জাকলীন কেনেড।

সিনেমা তে প্রদর্শন
এছাড়াও এই প্রাসাদ টিকে অনেক ছবিতে দেখা গেছে –
১৯৫৯: ফ্রিৎস লাং দ্বারা বানানো কিছু সিনেমায় যেমন দি টাইগার অফ এসচনাপুর এবং দি ইন্ডিয়ান টম্ব।
১৯৮৩: জেমস বন্ড চলচ্চিত্র অক্টোপুসি| চলচ্চিত্র টি এছাড়াও উদয়পুরের অন্যান্য প্রাসাদে শুটিং করা হয় যেমন জগ মন্দির ও মনসুন প্যালে।
১৯৮৪: ব্রিটিশ টেলিভিসন সিরিজ, দি জুয়েল ইন দি ক্রাউন।
২০০১: সুভাষ ঘাই পরিচালিত বলিউড ফিল্ম য়াদ।
২০০৬: তার্সেম সিংহ পরিচালিত দি ফল।
২০১৩: ইয়ে জাবানী হায় দীবান।

তথ্যসূত্র

উদয়পুরের হোটেল
উদয়পুরের দর্শনীয় স্থান
ভারতের রাজকীয় বাসভবন
রাজস্থানের হোটেল
ভারতের ঐতিহ্যবাহী হোটেল
এরিয়েল (বই)

এরিয়েল সিলভিয়া প্ল্যাথের প্রকাশিত দ্বিতীয় কাব্যগ্রন্থ, যার প্রথম প্রকাশ ১৯৬৫ সালে তার আত্মহত্যার দুই বছর পর। এই সংস্করণের এরিয়েল কবিতাটি প্ল্যাথের পূর্বেকার কাব্যগ্রন্থে প্রকাশিত কলেসাস কবিতা থেকে ভিন্ন মনোবৈজ্ঞানিক দৃষ্টিভঙ্গি ও মুক্ত, গতিশীল চিত্রকল্প গুণে সম্পূর্ণ ভিন্ন আঙ্গিক উপস্থাপন করেছে।

টেড হিউজেস এরিয়েল ১৯৬৫ সালের সংস্করণ প্রকাশের কয়েক মাস পর প্ল্যাথের পছন্দের কবিতাক্রমে পরিবর্তন আনেন, তিনি নতুন ১২টি কবিতা যোগ করন এবং আগের ১২টি বাদ দেন এনব একই সাথে কবি রবার্ট লওয়েল-এর একটি ভূমিকাংশ যোগ করেন। লওয়েলের ভূমিকাংশ সংযোজনের আগে বিবিসির সাথে এক সাক্ষাতকারে সিলভিয়া প্ল্যাথ তার কবিতায় লওয়েলের লাইফ স্টাডি কাব্যগ্রন্থের প্রভাব নিজের আগেকার লেখায় ভীষনভাবে প্রভাব রেখেছে বলে স্বীকার করেন। I

সর্বশেষ ২০০৪ সালে "এরিয়েল" পুনঃমুদ্রন হয় এতে প্রথম প্রকাশের ক্রমধারা আবার ফিরিয়ে আনা হয়, এবারে সিলভিয়া আর টেডহিউজ দম্পতির সন্তান ফ্রায়েডা হিউজেস বইটির প্রকাশ করে।

কবিতাক্রম (১৯৬৫ সংস্করন) 
(* )চিহ্নিত কবিতা সমুহ সিলভিয়া প্ল্যাথের মুল পান্ডুলিপিতে অন্তর্ভুক্ত ছিল না, টেডহিউজ পরবর্তিতে প্ল্যাতের মৃত্যুর কয়েক সপ্তাহ আগে যোগ করেন।
 "Morning Song"
 "The Couriers"
 "Sheep in Fog" *
 "The Applicant"
 "Lady Lazarus"
 "Tulips"
 "Cut"
 "Elm"
 "The Night Dances"
 "Poppies in October"
 "Berck-Plage"
 "Ariel"
 "Death & Co."
 "Lesbos" (censored in some publications, not included in UK version)
 "Nick and the Candlestick"
 "Gulliver"
 "Getting There"
 "Medusa"
 "The Moon and the Yew Tree"
 "A Birthday Present"
 "Mary's Song" * (only in US version)
 "Letter in November"
 "The Rival"
 "Daddy"
 "You're"
 "Fever 103°"
 "The Bee Meeting"
 "The Arrival of the Bee Box"
 "Stings"
 "The Swarm"* (only in US version)
 "Wintering"
 "The Hanging Man"*
 "Little Fugue"*
 "Years"*
 "The Munich Mannequins"
 "Totem"*
 "Paralytic"*
 "Balloons"*
 "Poppies in July"*
 "Kindness"*
 "Contusion"*
 "Edge"*
 "Words"*

মুল পান্ডুলিপিতে অন্তর্ভুক্ত অতিরিক্ত কবিতাসমুহ 
 "The Rabbit Catcher"
 "Thalidomide"
 "Barren Woman"
 "A Secret"
 "The Jailer"
 "The Detective"
 "Magi"
 "The Other"
 "Stopped Dead"
 "The Courage of Shutting-Up"
 "Purdah"
 "Amnesiac"
 "Lesbos" (included in US version)

তথ্যসূত্র

বহিঃসংযোগ 
 Slate.com article about publication of restored Ariel
 collection of articles on the new edition
 After Ariel: Celebrating the poetry of the women's movement by Honor Moore in the Boston Review

সিলভিয়া প্ল্যাথের লেখা বই
ফেবার অ্যান্ড ফেবারের বই
মরণোত্তর প্রকাশিত বই
অ্যালোট্রা ডুবুরি

অ্যালোট্রা ডুবুরি (), (দ্বিপদ নাম: Tachybaptus rufolavatus), হচ্ছে একটি বিলুপ্ত পাখির প্রজাতি। এটি ছিল মাদাগাস্কার দ্বীপের অ্যালোট্রা হ্রদের স্থানীয় প্রজাতি ছিল।

বিবরণ 
এই ডুবুরি ছিল  লম্বা। ছোট পাখার জন্য এদের উড়ার ক্ষমতা খুব সীমাবদ্ধ ছিল।

ইতিহাস 
সবশেষ এই প্রজাতি ১৯৮৫ সালে দেখা গেছে (যেটি হতে পারে ছোট ডুবুরির সাথে হাইব্রিড) এবং এদেরকে ২০১০ সালে বিলুপ্ত ঘোষণা করা হয়েছে। এই প্রজাতির শুধু একটি আলোকচিত্র টিকে আছে।

তথ্যসূত্র 

মাদাগাস্কারের পাখি
টাকিবাপ্টাস
১৫০০-এর পরের বিলুপ্ত পাখি
১৯৩২-এ বর্ণিত প্রাণী
আফ্রিকা থেকে বিলুপ্ত প্রাণী
মাদাগাস্কারের বিলুপ্ত পাখি
মারিয়া মন্টেসরি

মারিয়া  ত্যাকলা আর্তেমেজ্যিয়া মন্টেসরি (; জন্মঃ আগস্ট ৩১, ১৮৭০ – মে ৬, ১৯৫২) ছিলেন একজন  ইতালীয় চিকিৎসক এবং শিক্ষাবিদ; নিজের নামে প্রতিষ্ঠা করা শিক্ষা দর্শনের জন্য তিনি সর্বাধিক পরিচিত এছাড়া তিনি বৈজ্ঞানিক শিক্ষা দান বিষয়ে লেখালিখির সাথে যুক্ত ছিলেন। তার "মন্টেসরি শিক্ষাপদ্ধতি" বর্তমানে পৃথিবীর অনেক সরকারি ও বাণিজ্যিক বিদ্যালয়সমুহে পাঠদান কার্যক্রম হিসেবে প্রচলিত রয়েছে।

জীবন এবং পেশা

জন্ম ও পরিবার

মন্টেসরি আগস্ট ৩১,১৮৭০ সালে ইতালির ক্যারাভ্যেলে জন্মগ্রহণ করেন। তার বাবা আলসেন্দ্রো মন্টেসরি  এবং মা রেনিলদ্যে স্টপ্যানি তৎকালীন সময়ে ছিলেন যথেষ্ট শিক্ষিত, তিনি বিখ্যাত ইতালীয় ভূগোলবিদ "অ্যান্তিনিও স্টপ্যানির" নাতনী। নির্দিষ্ট কোন শিক্ষক না থাকায় মারিয়া মন্টেসরির শিক্ষাজীবন শুরু হয় তার মায়ের হাতে, তিনিই শিক্ষা বিষয়ে তাকে সবসময় উৎসাহিত করতেন। বাবার সাথে তার ছিল আদরনীয় সম্পর্ক যদিও শিক্ষা বিষয়ে দুজনের মতোপার্থক্য ছিল।

১৮৮৩–১৮৯৬: শিক্ষা

প্রাথমিক শিক্ষা
মন্টেসরির বাবার কর্মস্থলের জন্য তারা প্রথমে ১৮৭৩ সালে ফ্লোরেন্স আসেন তারপর ১৮৭৫ সালে পাড়ি জমান রোমে। ১৮৭৬-এ মন্টেসরি ছয় বছর বয়সে একটি সরকারি এলিমেন্টরি স্কুলে ভর্তি হন। স্কুল রেকর্ডে তার "বিশেষভাবে স্মরণযোগ্য" কোনো কৃর্তী ছিলনা, যদিও তিনি "ভাল ব্যাবহারের" এবং "মেয়েদের কাজ বা lavori donneschi" জন্য প্রথম গ্রেডে পুরস্কৃত হন।

মাধ্যমিক শিক্ষা
১৮৮১ সালে বা ১৮৮৪ সালে, ১৩ বছর বয়সে মন্টেসরি মাধ্যমিকে একটি ট্যাকনিক্যাল বিদ্যালয়ে ভর্তি হন, যেখানে তিনি ইতালীয়, গণিত, আলজেব্রা, জ্যামিতি, হিসাবশাস্ত্র, ইতিহাস, ভূগোল এবং বিজ্ঞান বিষয়ে শিক্ষা গ্রহণ করেছিলেন। ১৮৮৬ সালে তিনি ভাল ফলাফলসহ মাধযমিক শিক্ষাসম্পন্ন করেন। একই বছর তিনি রেজিও ইন্সটিটিউট টেকনিও লিওনদা ভিনচি-তে গণিত, বনবিদ্যা, বিদেশি ভাষা, জ্যামিতি, ইতিহাস, পদার্থবিদ্যা, রসায়ন বিষয়ে পাঠগ্রহণ চালিয়ে যান। তিনি বিজ্ঞান এবং বিশেষ করে গণিত বিষয়ে ছিলেন পারদর্শী।

তথ্যসূত্র

বহিঃসংযোগ

 Association Montessori Internationale
 American Montessori Society
 Centre for Montessori Studies (CeSMon), Roma Tre University
 The Centre for Montessori Studies in her native home in Chiaravalle, Italy
 e-text of The Montessori Method by Maria Montessori
 Women's Intellectual Contributions to the Study of Mind and Society
 The Montessori Foundation
 
 Photos of Maria Montessori (1913–1951)

১৮৭০-এ জন্ম
১৯৫২-এ মৃত্যু
ইতালীয় দার্শনিক
২০শ শতাব্দীর দার্শনিক
ইতালীয় রোমান ক্যাথলিক
রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
রোমান ক্যাথলিক দার্শনিক
শিক্ষার দার্শনিক
মায়াদেবী

মায়াদেবী () বা রানী মায়াদেবী হলেন বৌদ্ধধর্মের প্রবর্তক গৌতম বুদ্ধের মাতা।

সংক্ষিপ্ত পরিচিতি 
মায়াদেবী কোলীয় গণের একজন সুন্দরী রাজকন্যা ছিলেন। তার পিতার নাম ছিল অঞ্জন এবং মাতার নাম ছিল যশোধরা। তিনি ও তার ভগিনী মহাপজাপতি গোতমী উভয়েই তাদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।

সিদ্ধার্থ গৌতমের জন্ম 

বৌদ্ধ প্রবাদ অনুসারে, এক পূর্ণিমা রাত্রে প্রাসাদে ঘুমন্ত অবস্থায় মায়াদেবী স্বপ্ন দেখেন যে, চারজন দেবতা তাকে হিমালয়ের কোলে এক পবিত্র সরোবরে স্নান করিয়ে পবিত্র বস্ত্র পরিধান করিয়ে সুগন্ধি ও ফুল দিয়ে তাকে সজ্জিত করে তোলেন। এরপর এক শ্বেত হস্তী শুঁড়ে একটি শ্বেত পদ্ম ধারণ করে তাকে তিনবার প্রদক্ষিণ করে ডানদিক থেকে তার গর্ভে প্রবেশ করে। এই স্বপ্নদর্শনের পরে মায়াদেবীর গর্ভাবস্থা উপস্থিত হয় বলে প্রবাদ। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলের অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তার জন্মের পর বা সপ্তম দিনে মায়াদেবীর জীবনাবসান হয়।

তথ্যসূত্র 

গৌতম বুদ্ধের পরিবার
সন্তান জন্মদানকালে মৃত্যু
খ্রিস্টপূর্ব ৬ষ্ঠ শতাব্দীর নারী
প্রাচীন রানী সহধর্মিণী
খ্রিস্টপূর্ব ৫৬০-এর দশকে মৃত্যু
মহাপজাপতি গোতমী

মহাপজাপতি গোতমী (পালি: महापजापति गोतमी) বা মহাপ্রজাপতি গৌতমী (সংস্কৃত: महाप्रजापति गौतमी) বৌদ্ধ ধর্মের ইতিহাসে প্রথম নারী, যাকে বৌদ্ধ সংঘে ভিক্ষুণী হিসেবে জীবন যাপন করার অনুমতি প্রদান করা হয়। তিনি সম্পর্কে গৌতম বুদ্ধের বিমাতা ও মাসি ছিলেন।

প্রথম জীবন 
মহাপজাপতি গোতমী কোলীয় গণের একজন রাজকন্যা ছিলেন। তার পিতার নাম ছিল অঞ্জন এবং মাতার নাম ছিল যশোধরা। তিনি ও তার ভগিনী মায়াদেবী উভয়েই তাদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন। সিদ্ধার্থ গৌতমকে জন্ম দিয়ে মায়াদেবী মৃত্যুবরণ করলে মহাপজাপতি গোতমী তাকে লালন পালন করেন। শুদ্ধোধনের ঔরসে তার গর্ভে নন্দা ও নন্দ নামক দুই সন্তানের জন্ম হয়।

পরবর্তী জীবন 
সিদ্ধার্থ গৌতম বুদ্ধত্ব লাভ করার কয়েক বছর পরে তার পিতা শুদ্ধোধন মৃত্যুবরণ করেন। স্বামীর মৃত্যুর পর মহাপজাপতি গোতমী সংসারধর্ম ত্যাগের সিদ্ধান্ত নেন এবং গৌতম বুদ্ধের নিকট সংঘে যোগদানে আগ্রহ প্রকাশ করেন, কিন্তু বুদ্ধ কোন নারীকে সংঘে যোগ করার ব্যাপারে প্রস্তুত ছিলেন না। হতাশ না হয়ে মহাপজাপতি গোতমী মুণ্ডিতমস্তক হয়ে পীতবর্ণের বস্ত্র পরিধান করে শাক্য ও কোলীয় প্রজাতন্ত্রের বহুসংখ্যক নারীকে একত্র করে বুদ্ধের অনুসরণ করে পদব্রজে বৈশালী যাত্রা করেন। বৈশালীতে পুনরায় তিনি বুদ্ধের নিকট তার আবেদন জানান। এই সময় বুদ্ধের অন্যতম প্রিয় শিষ্য ও সহায়ক আনন্দ মহাপজাপতির হয়ে বুদ্ধকে সংঘে নারীদের ভিক্ষুণী হিসেবে যোগদানের অনুরোধ করেন ও অবশেষে গৌতম বুদ্ধ এই প্রস্তাবে রাজী হন কিন্তু ভিক্ষুণীদের জন্য তিনি আটটি কঠিন নিয়মাবলীর প্রচলন করেন। ধম্মপদত্থকথা অনুসারে, গোতমীর উপসম্পদা আনুষ্ঠানিক ভাবে না হওয়ায় পরবর্তীকালে ভিক্ষুণীরা তার সঙ্গে উপোসথ করতে অরাজী হন, কিন্তু গৌতম বুদ্ধ স্বয়ং তাকে নিয়মনিষ্ঠ উপসম্পদাপ্রদান করেছিলেন বলে ঘোষণা করেছিলেন। গৌতম বুদ্ধের দ্বারা ধর্মশিক্ষা লাভ করে তিনি অর্হত হন। জীবনের বাকি সময় ভিক্ষুণী হিসেবে কাটানোর পর ১২০ বছর বয়সে মহাপজাপতি গোতমী মৃত্যুবরণ করেন।

তথ্যসূত্র 

গৌতম বুদ্ধের পরিবার
অর্হত
ভারতীয় বৌদ্ধ
বৌদ্ধ সন্ন্যাসবাদ
মুসা খান মসজিদ

মুসা খানের মসজিদ বা মুসা খাঁর মসজিদ বাংলাদেশের ঢাকা শহরে অবস্থিত মোগল স্থাপত্যের অনুকরণে নির্মিত একটি মসজিদ। এটি ঢাকা বিশ্ববিদ্যালয় এর শহীদুল্লাহ হল ছাত্রাবাসের নিকটে ও কার্জন হলের পিছনে অবস্থিত। ধারণা করা হয় যে, এই মসজিদটি ঈসা খাঁর পুত্র মুসা খান নির্মাণ করেন। ঢাকা শহরে বিনত বিবির মসজিদের পাশাপাশি এটি প্রাক-মুঘল স্থাপত্যের একটি নিদর্শন।

ইতিহাস

ঢাকা বিশ্ববিদ্যালয়ের কার্জন হল প্রাঙ্গণে শহীদুল্লাহ হলের উত্তর-পশ্চিম কোণে মুসা খাঁর মসজিদ নির্মিত হয় আনুমানিক ১৬৭৯ সালে। ভৌগোলিক স্থানাঙ্কে মুসা খান মসজিদের অবস্থান ।

নির্মাণ কৌশল

দৃষ্টিনন্দন এ মসজিদে রয়েছে তিনটি গম্বুজ। মসজিদটি নির্মাণ করা হয় তিন মিটার উঁচু একটি ভল্ট প্লাটফর্মের ওপর। ভল্ট প্লাটফর্মটি ১৭ মিটার দীর্ঘ ও ১৪ মিটার চওড়া।  প্লাটফর্মের উপর নির্মিত মসজিদটির নিচতলায় কয়েকটি কক্ষ রয়েছে। এগুলোতে আগে মসজিদ সংশ্লিষ্টরা বাস করলেও এর সবগুলোই এখন পরিত্যক্ত। তিন গম্বুজ বিশিষ্ট মসজিদটির একটি গম্বুজে বড় ফাটল দেখা দিয়েছে।   ঐ ফাটল দিয়ে গত বর্ষায় বৃষ্টির পানি মসজিদের ভিতরে পড়েছে বলে জানিয়েছেন মুসল্লিরা।  মসজিদের পশ্চিম ও পূর্ব প্রাচীর প্রায় ৬ ফুট পুরু।   উত্তর ও দক্ষিণ প্রাচীর ৪ ফুট পুরু।   চার দেয়াল, ছাদ এবং গম্বুজ— সবকিছুতেই দীর্ঘদিন ধরে শেওলা জমে কালচে হয়ে গেছে। মসজিদের দুই মূল স্তম্ভে বড় ধরনের ভাঙন সৃষ্টি হয়েছে।  ইতিহাসবিদ আহমদ হাসান দানীর ‘ঢাকা:অ্যা রেকর্ড অব ইটস চেঞ্জিং ফরচুনস’ গ্রন্থে উল্লেখিত বর্ণনামতে, মসজিদটি মুসা খাঁর নামে হলেও স্থাপত্যশৈলী অনুযায়ী এটি শায়েস্তা খাঁর আমলে বা তারপরে নির্মিত হয়েছিল।

হুমকি 
মেট্রো-রেল প্রকল্পের কারণে দেশের অন্যতম অন্যতম বিরল এই মুঘল কাঠামো হুমকির মধ্যে রয়েছে। মসজিদ সহ প্রায় ৭৫ ঐতিহাসিক গুরুত্ব স্থাপত্য মেট্রো-রেল প্রকল্পের কারণে হুমকির মুখে পড়েছে।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 ঢাকা বিভাগের মসজিদের তালিকা
 তারা মসজিদ
 ষাট গম্বুজ মসজিদ

তথ্যসূত্র

বহিঃসংযোগ

 

ঢাকা জেলার মসজিদ
ঢাকা জেলার দর্শনীয় স্থান
নসওয়াল গলি মসজিদ

নসওয়াল গলি মসজিদ ঢাকার প্রাচীন একটি মসজিদ। মসজিদের সঙ্গে একটি তোরণও ছিল। ১৪৫৯ সালে মসজিদ ও তোরণটি নির্মিত হয়েছিল।

ইতিহাস
আবুল কালাম মোহাম্মদ যাকারিয়া লিখিত ‘বাংলাদেশের প্রত্ন সম্পদ’ গ্রন্থপাঠে জানা যায়, ঢাকা কেন্দ্রীয় কারাগারের পশ্চিম দিকে প্রাচীন গিরদী-কিলা এলাকায় নসওয়াল গলি নামক রাস্তায় একটি প্রাচীন তোরণ ও মসজিদ ছিল। বর্তমানে এ সবের কিছুই নেই। ঐ স্থানে গড়ে উঠেছে স্থানীয়দের বাড়ি ও দোকানপাট। নসওয়াল গলি মসজিদের শিলালিপির অনুলিপি জাতীয় আর্কাইভসে সংরক্ষিত রয়েছে। মূল শিলালিপিটি ছিল ঢাকা জেলা প্রশাসকের অফিসে। শিলালিপির বর্ণনা অনুযায়ী ১৪৫৯ সালে মসজিদ ও তোরণটি নির্মিত হয়েছিল।

আরো দেখুন
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

ঢাকার ইতিহাস
ঢাকা জেলার মসজিদ
আলার কালাম

আলার কালাম (পালি: आलार कालाम) প্রাচীন ভারতের একজন যোগ শিক্ষক ছিলেন।

সংক্ষিপ্ত পরিচিতি 
আলার কালাম বৈশালী নগরে সাংখ্য দর্শনের শিক্ষক ছিলেন। মজ্ঝিম নিকায়ের অরিয়পরিবেসন সুত্ত অনুসারে মহাভিনিষ্ক্রমণের পর সিদ্ধার্থ গৌতম তার নিকট যোগ শিক্ষালাভ করেন। আলারা তাকে অকিঞ্চন্নায়তন নামক ধ্যানের একটি বিশেষ অবস্থা সম্বন্ধে শিক্ষা প্রদান করেন। কিন্তু আলারের নিকট হতে সমস্ত শিক্ষা লাভ করেও অতৃপ্ত সিদ্ধার্থ গৌতম আরও জ্ঞানলাভের উদ্দেশ্যে উদ্দক রামপুত্ত নামক অপর এক শিক্ষকের নিকট যোগ শিক্ষালাভ করেন। পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্ত জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।

অন্যান্য সাহিত্যে 
অশ্বঘোষ তার বুদ্ধচরিত গ্রন্থে আলার কালামের চরিত্রকে জীবনদান করেছেন এই গ্রন্থে আলার কালাম সিদ্ধার্থ গৌতমকে তার অকিঞ্চন্নায়তন দর্শন সম্বন্ধে বর্ণনা করেছেন। এই তত্ত্বের সঙ্গে সাংখ্য দর্শনের বহুলাংশে মিল রয়েছে। বুদ্ধঘোষ তার মনোরথপূরনি গ্রন্থে ভরন্দু কালাম নামক আলার কালামের অপর এক শিষ্যের উল্লেখ করেছেন, যিনি সিদ্ধার্থ গৌতমের সঙ্গে একই সময় তার শিষ্যত্ব গ্রহণ করেছিলেন।

তথ্যসূত্র

আরো পড়ুন 
 

ভারতীয় যোগ শিক্ষক
ভারতীয় যোগী
তপস্বী
আদি বৌদ্ধধর্ম
প্রাচীন ভারতীয় দার্শনিক
উদ্দক রামপুত্ত

উদ্দক রামপুত্ত (পালি: उद्दक रामपुत्त) বা উদ্রক রামপুত্র () প্রাচীন ভারতের একজন যোগ শিক্ষক ছিলেন, যিনি সিদ্ধার্থ গৌতমকে শিক্ষাপ্রদান করেন।।

সংক্ষিপ্ত পরিচিতি 
মহাভিনহিষ্ক্রমণের পরে সিদ্ধার্থ গৌতম আলার কালাম নামক বৈশালী নগরে সাংখ্য দর্শনের শিক্ষকের নিকট হতে যোগশিক্ষা লাভ করেন।। কিন্তু সকল প্রশ্নের উত্তর না পাওয়ায় অতৃপ্ত সিদ্ধার্থ আরও জ্ঞানলাভের উদ্দেশ্যে যোগ শিক্ষক উদ্দক রামপুত্তের নামক অপর এক শিক্ষকের নিকট যোগ শিক্ষালাভ করেন। কিন্তু উদ্দক এয়ামপুত্তের নিকট হতে শিক্ষালাভ করেও সিদ্ধার্থ সন্তুষ্ট হতে পারেননি। সিদ্ধার্থ তাকে ত্যাগ করে কঠোর তপস্যার উদ্দেশ্যে বুদ্ধগয়ার নিকট উরুবিল্ব নামক একটি রম্য স্থানে গমন করেন। পরবর্তীকালে বুদ্ধত্ব লাভের পর গৌতম বুদ্ধ তার অভিজ্ঞতা ও শিক্ষা তার দুই গুরু আলার কালাম ও উদ্দক রামপুত্তকে জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।

তথ্যসূত্র 

ভারতীয় যোগ শিক্ষক
ভারতীয় যোগী
গৌতম বুদ্ধ
মগধ সাম্রাজ্য

মগধ সাম্রাজ্য বলতে মগধ অঞ্চলের নিম্নলিখিত সাম্রাজ্যকে বোঝানো হয়।

 হর্য্যঙ্ক সাম্রাজ্য (৬৮৪ খ্রিস্টপূর্বাব্দ - ৪১৩ খ্রিস্টপূর্বাব্দ)
 শিশুনাগ সাম্রাজ্য (৪১৩ খ্রিস্টপূর্বাব্দ – ৩৪৫ খ্রিস্টপূর্বাব্দ)
 নন্দ সাম্রাজ্য (৩৪৫ খ্রিস্টপূর্বাব্দ – ৩২১ খ্রিস্টপূর্বাব্দ)
 মৌর্য সাম্রাজ্য (৩২১ খ্রিস্টপূর্বাব্দ – ১৮৫ খ্রিস্টপূর্বাব্দ)
 শুঙ্গ সাম্রাজ্য (১৮৫ খ্রিস্টপূর্বাব্দ– ৭৫ খ্রিস্টপূর্বাব্দ)
 গুপ্ত সাম্রাজ্য (৩২০ খ্রিষ্টাব্দ - ষষ্ঠ শতাব্দী)

মগধ
ভারতের ইতিহাস
ডেভিড লয়েড

ডেভিড লয়েড (; জন্ম: ১৮ মার্চ, ১৯৪৭) ল্যাঙ্কাশায়ারের অ্যাক্রিংটনে জন্মগ্রহণকারী ইংল্যান্ডের সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৮০ সময়কালে ইংল্যান্ড দলের পক্ষে আন্তর্জাতিক ক্রিকেটে প্রতিনিধিত্ব করেছেন।

'বাম্বল' ডাকনামে পরিচিত লয়েড কাউন্টি ক্রিকেটে ল্যাঙ্কাশায়ার দলে খেলেন। দলে তিনি বামহাতি ব্যাটসম্যান হিসেবে খেলাসহ বামহাতে স্পিন বোলিংয়ে পারদর্শী ছিলেন। এছাড়াও তিনি অ্যাক্রিংটন স্ট্যানলি দলের পক্ষে অর্ধ-পেশাদার হিসেবে ফুটবল খেলায় অংশগ্রহণ করেন।

খেলোয়াড়ী জীবন 
ইংল্যান্ড দলের পক্ষে নয় টেস্ট খেলেন। তার সর্বোচ্চ রান ছিল অপরাজিত ২১৪*। এছাড়াও আটটি একদিনের আন্তর্জাতিকে অংশ নেন। প্রথম-শ্রেণীর ক্রিকেটে সফলতম অল-রাউন্ডার ছিলেন তিনি। উনিশ হাজারেরও অধিক রান সংগ্রহসহ ২৩৭ উইকেট পেয়েছেন। ১৯৭৩ থেকে ১৯৭৭ মেয়াদে নিজ কাউন্টি দলে অধিনায়কের দায়িত্ব পালন করেন।

অবসর 
খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে আম্পায়ারের দায়িত্বে মনোনিবেশ ঘটান। এছাড়াও তিনি ল্যাঙ্কাশায়ার ও ইংল্যান্ড ক্রিকেট দলের কোচের দায়িত্ব পালন করেন। কিন্তু ১৯৯৯ সালের ক্রিকেট বিশ্বকাপ শেষে ইংল্যান্ড দলের কোচের দায়িত্ব থেকে অব্যাহতি নেন। পরবর্তীতে টেস্ট ম্যাচ স্পেশালে ক্রিকেট ধারাভাষ্যকার ছিলেন। বর্তমানে তিনি স্কাই স্পোর্টসে ধারাভাষ্যে নিয়োজিত। এছাড়াও তিনি লেখক, সাংবাদিক ও কলাম লেখক হিসেবে পরিচিত।

তথ্যসূত্র

আরও দেখুন 
 ট্রেভর বেলিস
 সারে কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 ইংরেজ একদিনের আন্তর্জাতিক ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

পাদটীকা

বহিঃসংযোগ 

 
 
 টুইটারে ডেভিড লয়েড

১৯৪৭-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইয়ং ইংল্যান্ডের ক্রিকেটার
ইংরেজ ক্রিকেট ধারাভাষ্যকার
ইংরেজ ক্রিকেট আম্পায়ার
কাম্বারল্যান্ডের ক্রিকেটার
ডি. বি. ক্লোজ একাদশের ক্রিকেটার
ডি. এইচ. রবিন্স একাদশের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
ল্যাঙ্কাশায়ার ক্রিকেট অধিনায়ক
ইংরেজ ফুটবলার
অ্যাক্রিংটন স্ট্যানলি ফুটবল ক্লাবের (১৮৯২) খেলোয়াড়
অ্যাক্রিংটনের ব্যক্তি
ইংল্যান্ড ক্রিকেট দলের কোচ
২০শ শতাব্দীর ইংরেজ পুরুষ ক্রীড়াবিদ
বিম্বিসার

বিম্বিসার (সংস্কৃত: बिम्बिसार) (৫৫৮ খ্রিঃপূঃ – ৪৯১ খ্রিঃপূঃ)  হর্য্যঙ্ক রাজবংশের রাজা ছিলেন, (জন্ম: ৫৬৭ খ্রীষ্টপূর্বাব্দ মৃত্যু: ৪৯২ খ্রীষ্টপূর্বাব্দ যিনি ৫৪২ খ্রিস্টপূর্বাব্দ থেকে ৪৯২ খ্রিস্টপূর্বাব্দ পর্যন্ত মগধ শাসন করেন। তার পৃষ্ঠপোষকতায় উত্তর ভারতে বৌদ্ধ ধর্মের বিস্তার সম্ভব হয়েছিল। তিনি ছিলেন  হর্যঙ্ক বংশ এর প্রতিষ্ঠাতা মগধ  এর রাজা। তার পুত্র ছিলেন  অজাতশত্রু

পরিচিতি 
সিংহলী বৌদ্ধ গ্রন্থ মহাবংশ অনুসারে বিম্বিসার মাত্র পনেরো বছর বয়সে তার পিতা মহাপদুম কর্তৃক মগধের রাজা রূপে অভিষিক্ত হন। বিম্বিসারের মাতার নাম ছিল বিম্ব। প্রাচীন গ্রন্থগুলিতে বিম্বিসারকে সেনিয় নামে উল্লেখ করা হয়েছে। টীকাকার বুদ্ধঘোষের মতে সেনিয় তার ব্যক্তিগত নাম ছিল, অপরপক্ষে ধম্মপালের মতে সেনিয় ছিল তার গোত্রের নাম।

বৈদেশিক নীতি
বিম্বিসার বিভিন্ন রাজ্যের রাজকুমারী ও অভিজাত নারীদের বিবাহের মাধ্যমে রাজ্যগুলির সঙ্গে কূটনৈতিক সুসম্পর্ক স্থাপনে আগ্রহী ছিলেন। তিনি কোশল রাজ মহাকোশলের কন্যা কোশল দেবীকে বিবাহ করলে দুই রাজ্যের মধ্যে দীর্ঘদিনের বৈরিতার অবসান ঘটে। বিবাহের যৌতুক হিসেবে বিম্বিসার কাশীর অধিকার লাভ করেন। বিম্বিসার বৈশালীর লিচ্ছবি মহাজনপদের প্রধান চেতকের কন্যা চেল্লনাকে বিবাহ করেন। বিম্বিসারের তৃতীয়া পত্নী ক্ষেমা ছিলেন মদ্র দেশের রাজকন্যা। বিদের রাজ কন্যা বাসবি কে বিবাহ করেন। তিনি সাম্রাজ্যের সম্প্রসারণের জন্য পূর্বে অঙ্গ রাজ্য অধিকার করেছিলেন, যা পরবর্তীকালে মৌর্য্য সাম্রাজ্য প্রতিষ্ঠার ভিত্তিভূমি হিসেবে কাজ করেছিল।

বৌদ্ধ ধর্মের পৃষ্ঠপোষকতা 
মহাবংশ ও দীপবংশ গ্রন্থানুসারে বিম্বিসার গৌতম বুদ্ধ অপেক্ষা পাঁচ বছর ছোট ছিলেন। পব্বজ্জাসুত্ত অনুসারে, বোধিলাভের সাত বছর পূর্বে মগধের রাজধানী রাজগৃহে সিদ্ধার্থ গৌতমের সঙ্গে বিম্বিসারের সাক্ষাত ঘটে। সিদ্ধার্থ নিজেকে শাক্য বংশজাত হিসেবে পরিচয় দিলে বিম্বিসার তাকে রাজগৃহে বসবাস করার অনুরোধ করলে সিদ্ধার্থ তা প্রত্যাখ্যান করেন, কিন্তু পরবর্তীকালে বোধিলাভের পর তিনি রাজগৃহে যাবেন বলে প্রতিশ্রুতি দেন। সেই প্রতিশ্রুতি রক্ষার্থে গৌতম বুদ্ধ বোধিলাভের দুই বছর পরে বিম্বিসারের সঙ্গে সাক্ষাৎ করেন। সেইদিনই বিম্বিসার বৌদ্ধ সংঘের সহস্রাধিক ভিক্ষুদের বসবাসের জন্য বেণুবন নামক উদ্যানটি গৌতম বুদ্ধকে প্রদান করেন। এরপর বুদ্ধ তাকে চতুরার্য সত্য সম্বন্ধে উপদেশ প্রদান করেন। বিম্বিসারের অনুরোধে বুদ্ধ অমাবস্যা ও পূর্ণিমা তিথিতে উপোসথ ব্রত পালনের বিধি প্রচলন করেন। আবার, বিম্বিসারের অনুরোধেই বুদ্ধ বর্ষাকালে পরিব্রাজন না করে একটি নির্দিষ্ট স্থানে অবস্থান করে সাধনার বর্ষাবাস নামক রীতি প্রচলন করেন। ভিক্ষুদের বর্ষাবাসের সুবিধার জন্য কুটীর নির্মাণ এবং বুদ্ধ ও ভিক্ষুদের চিকিৎসার জন্য রাজবৈদ্য জীবককে নিযুক্ত করেন। বিম্বিসারের তৃতীয়া পত্নী ক্ষেমা পরবর্তীকালে ভিক্ষুণী সংঘে যোগদান করে অর্হত্ত্ব লাভ করেন।

মৃত্যু 
দেবদত্তের প্ররোচনায় বিম্বিসারের পুত্র অজাতশত্রু তাকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার তার পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তার উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে।

তথ্যসূত্র 

হর্য্যঙ্ক রাজবংশ
খ্রিস্টপূর্ব ৬ষ্ঠ শতাব্দীর ভারতীয় ব্যক্তি
মগধের শাসক
গৌতম বুদ্ধের শিষ্য
খ্রিস্টপূর্ব ৬ষ্ঠ শতাব্দীর ভারতীয় রাজশাসক
খ্রিস্টপূর্ব ৫ম শতাব্দীর ভারতীয় রাজশাসক
দেশি রাস্না

দেশি রাস্না (দ্বিপদ নাম: Vanda tessellata) হচ্ছে ভারতীয় উপমহাদেশ থেকে ইন্দোচীন পর্যন্ত বিস্তৃত অর্কিডের একটি প্রজাতি। এটি ভেষজ উদ্ভিদ।

বিবরণ
এদের বায়ুমূল বেশ ছড়ান ও লম্বা। নাতিদীর্ঘ কাণ্ডের দুপাশে ঘনবদ্ধ লম্বা লম্বা পাতা, খাদাল। পাতার কক্ষ থেকে গজান খাড়া ও শাখায়িত ডাঁটায় কয়েকটি ছোট ছোট ফুল হয়। ফুলের রং বেগুনি হলুদ, দাগফুটকি, ততটা আকর্ষণীয় নয়।

তথ্যসূত্র

অর্কিড
বাংলাদেশের অর্কিড
ভারতের অর্কিড
ঔষধি উদ্ভিদ
নীল রাস্না

{{Taxobox
| name               = নীল রাস্নাBlue Vanda
| image              = wanda blau.JPG
| image_caption      = Vanda coerulea - non wild form - horticultural sibling with improved flower substance
| regnum             = Plantae
| unranked_divisio   = Angiosperms
| unranked_classis   = Monocots
| ordo               = Asparagales
| familia            = Orchidaceae
| subfamilia         = Epidendroideae
| subtribus          = Aeridinae
| genus              = Vanda| species            = V. coerulea | binomial           = Vanda coerulea| binomial_authority = Griff. ex Lindl.
| synonyms           = Vanda caerulescens Lindl. is a similar separate species of dwarf form in plant and flowers.
}}
নীল রাস্না (), (দ্বিপদ নাম: Vanda coerulea''), হচ্ছে  অর্কিডের একটি প্রজাতি। এদের ফুল নীল রঙের। এখন প্রকৃতিতে দুষ্প্রাপ্য। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।

আরো দেখুন
 বাংলাদেশের সংরক্ষিত উদ্ভিদের তালিকা

তথ্যসূত্র

অর্কিড
বাংলাদেশের অর্কিড
ভারতের অর্কিড
ঔষধি উদ্ভিদ
বাংলাদেশের রক্ষিত উদ্ভিদ
পাতাহীন ডেনড্রোবিয়াম

পাতাহীন ডেনড্রোবিয়াম (), (দ্বিপদ নাম: Dendrobium aphyllum) হচ্ছে অর্কিডের একটি প্রজাতি। এটি দক্ষিণ চীন, পূর্ব হিমালয় এবং ইন্দোচীনের স্থানীয় প্রজাতি।

বিবরণ
এরা লম্বা পুরুষ্টু বায়ুমূলের পরিবর্তে গুচ্ছমূলে আশ্রয় আঁকড়ে ধরে। কয়েকটি লম্বা লম্বা ৪০-৫০ সেমি ডাঁটার একটি গুচ্ছ হয়। তাতে একান্তরভাবে বিন্যস্ত পাতা। বসন্ত ও গ্রীষ্মে নিষ্পত্র ডালে ঝুলন্ত মঞ্জরিতে হালকা হলুদ ও বেগুনি আঁচের অনেকগুলি ফুল ফোটে। ফুল খুব ঘনবদ্ধ নয় এবং গন্ধহীন।

তথ্যসূত্র

এশিয়ার অর্কিড
অর্কিড
বাংলাদেশের অর্কিড
ভারতের অর্কিড
চীনের উদ্ভিদ
ভারতের উদ্ভিদ
১৭৯৫-এ বর্ণিত উদ্ভিদ
হাসি-মুখোশী ডেনড্রোবিয়াম

হাসি-মুখোশী ডেনড্রোবিয়াম (), (দ্বিপদ নাম: Dendrobium moschatum), হচ্ছে অর্কিডের একটি প্রজাতি।

বিবরণ
পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।

বিস্তৃতি
হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি। এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।

তথ্যসূত্র

এশিয়ার অর্কিড
অর্কিড
বাংলাদেশের অর্কিড
ভারতের অর্কিড
চীনের উদ্ভিদ
ভারতের উদ্ভিদ
ইন্দোচীনের উদ্ভিদ
১৮০০-এ বর্ণিত উদ্ভিদ
ভারতীয় উপমহাদেশের উদ্ভিদ